Adresse

**VEIENS NAVN – ulovlig plasserte steiner på vegområdet**

X.............. kommune har fått inn meldinger om at det enkelte steder er plassert store steiner på vegskuldrene langs villagjerder og tomter. Det kan virke som de er plassert der for å hindre parkering av fremmede biler.

Det er ulovlig å sette eller legge steiner på det offentlige vegområdet uten vegmyndighetens tillatelse. Det offentlige vegområdet utgjøres av vegbane, fortau og de vegskuldre, grøfter og skråninger som er i tilknytning til vegen. Den ansvarlige for ulovlig plassering av steiner på slike steder kan pådra seg erstatningsansvar for skade som oppstår på veg, trafikanter og kjøretøy, og vedkommende kan også måtte betale for flytte og ryddeomkostninger. Bestemmelser om dette fremgår av § 57, 58, 59 og 61 i Vegloven av 21. juni 1963.

Vegloven § 57, annet ledd nr. 2: ”På eiendomsområdet til offentleg veg er det forbode utan løyve frå vegstyremakta å sette reklameinnretning eller anna innretning, å legge tømmer, ved, stein, torv, byggemateriale eller anna på annan stad enn der det er laga særskilt offentleg opplagsplass til slik bruk”.

Uaktsom eller forsettlig overtredelse av Veglovens § 57 er forbundet med straffeansvar etter Veglovens § 61. Vi ber om at steiner som er plassert på offentlig vegområde som vegskuldre, vegskråninger og i veggrøfter fjernes snarest mulig.

Med vennlig hilsen

......................